b'\n_START_ARTICLE_\nSalomon Hannelius\n_START_PARAGRAPH_\nSalomon Hannelius (alk. Hannuksela, 12. maaliskuuta 1722 Ilmajoki \xe2\x80\x93 21. marraskuuta 1796 Ilmajoki) oli suomalainen rovasti ja Turun akatemian fysiikan dosentti._NEWLINE_Hanneliuksen vanhemmat olivat Hannukselan talon v\xc3\xa4vy ja talollinen Ilmajoella, lautamies Anders Pettersson (k. 1748) ja Margareta Karlsdotter. H\xc3\xa4n k\xc3\xa4vi Vaasan triviaalikoulua ja p\xc3\xa4\xc3\xa4si ylioppilaaksi Turussa 1741. Hannelius valmistui filosofian maisteriksi 1745 Turun akatemiasta ja h\xc3\xa4net vihittiin papiksi Turun hiippakunnassa 1747. _NEWLINE_Hannelius oli Turun akatemian fysiikan dosenttina 1746. H\xc3\xa4n oli Ilmajoella kirkkoherran apulaisena vuodesta 1747, vt. kirkkoherrana 1750\xe2\x80\x931754 ja kirkkoherrana vuodesta 1755. Hannelius sai rovastin ja kuninkaallisen hovisaarnaajan arvon 1777. H\xc3\xa4n toimi saarnaajana pappeinkokouksessa Kokkolassa 1784. _NEWLINE_Hannelius oli naimisissa vuodesta 1750 Ilmajoen kirkkoherran Gabriel Peldanin (1690\xe2\x80\x931750) tytt\xc3\xa4ren Magdalena Peldanin (k. 1793) kanssa. Heid\xc3\xa4n lapsiaan olivat kihlakunnantuomari Gabriel Hannelius, vuodesta 1785 Hanelles (1752\xe2\x80\x931803) ja Ilmajoella maanviljelij\xc3\xa4n\xc3\xa4 toiminut filosofian kandidaatti Salomon Hannelius, vuodesta 1785 Hanelles (1771\xe2\x80\x931843) joka oli perustamassa 1803 Ilmajoen maamiesseuraa.'